VIDEO Ionel Dănciulescu a descris prestația lui Dinamo din meciul cu Hermannstadt într-un singur cuvânt
Hermannstadt - Dinamo s-a terminat 3-0, toate golurile fiind marcate în doar șapte minute, într-un declin al defensivei dinamoviștilor, în prima etapa din play-out-ul Superligii.
Dinamo a avut un început dezastruos în play-out, fiind învinsă de Hermannstadt cu scorul de 0-3 într-un meci disputat la Sibiu, după ce a fost lovită cu 3 goluri în doar 7 minute.
Reacțiile nu au întârziat să apară, iar foștii jucători ai echipei au fost siderați de prestația dezamăgitoare a formației.
Ce a spus Ionel Dănciulescu despre înfrângerea cu Hermannstadt
Ionel Dănciulescu (47 de ani) a caracterizat prestația echipei într-un singur cuvânt: "Jalnici!".
El a subliniat că a fost cea mai proastă partidă de când a venit antrenorul Zeljko Kopic (46 de ani), adăugând că echipa pare să aibă un "complex Hermannstadt", dat fiind că nu este prima oară când înregistrează înfrângeri la scor mare la Sibiu.
"N-ai ce să spui, după o astfel de prestație. Jalnici! E cea mai proastă partidă de când a venit Kopic. Au un 'complex Hermannstadt', pentru că nu e prima dată când pierd la un scor mare la Sibiu" a declarat Dănciulescu, pentru Digi Sport.
Florin Bratu: "Nu știu care e Dinamo"
Florin Bratu (44 de ani), fost atacant al lui Dinamo, a fost la fel de dezamăgit, exprimându-și confuzia față de oscilațiile mari de formă ale echipei. El a evidențiat lipsa de consistență a echipei și a subliniat că antrenorul Kopic trebuie să găsească echilibrul în echipă.
"Nu știu care e Dinamo. Ia patru de la CFR, vine acasă și bate pe Hermannstadt. Bate la Farul, bate pe UTA... Oscilații foarte mari din punct de vedere al jocului.
Dinamo, când primește goluri, primește, nu se încurcă. Nu trebuie să depindă de un jucător"
Bratu a adăugat că Dinamo pare să fi avut o pregătire deficitară pentru meci, sugerând că este necesară o mai mare constanță în evoluțiile și rezultatele echipei.
"Au dat senzația că echipa a fost strânsă ieri, înainte de meci. Aici, Kopic trebuie să găsească echilibrul.
Eu ca fost antrenor la Dinamo, ca dinamovist, aș dori să văd echipa că se exprimă consistent, cu o constanță în evoluții și rezultate"
Clasament Play-Out
Urmăriți SPORT.RO și pe Google News